ສະຫະລັດ ບໍລິຈາກຢາວັກຊີນ 4 ລ້ານ 8 ແສນໂດສ ໃຫ້ແກ່ 4 ປະເທດໃນອາຟຣິກາ 
ສະຫະລັດບໍລິຈາກວັກ​ຊີນຟາຍເຊີຣ (Pfizer) 4 ລ້ານ 8 ແສນໂດສໄປໃຫ້ສີ່ປະເທດໃນອາຟຣິກາທີ່ຈະໄປເຖິງໃນ ວັນສຸກມື້ອື່ນຫຼືວັນເສົາຈະມາເຖິງນີ້ ອີງຕາມເຈົ້າໜ້າທີທຳນຽບຂາວ. 
ສະຫະລັດກຳລັງສົ່ງຢາວັກຊີນໄວກັນຣັສໂຄໂຣນາຫຼາຍກວ່າ 4 ລ້ານ 8 ແສນໂດສໄປໃຫ້ ສີ່ປະເທດໃນອາຟຣິກາ, ອີງຕາມທຳນຽບຂາວທີ່ໄດ້ກ່າວຕໍ່ ວີໂອເອ ໃນວັນພຸດວານນີ້ ບັນດາເຈົ້າໜ້າທີ່ທຳນຽບຂາວກ່າວວ່າສະຫະພາບອາຟຣິກາ ທີ່ມີສະມາຊິກ 55 ປະເທດ ນັ້ນ ່ເປັນຜູ້ຕັດສິນໃນການແບ່ງປັນວັກຊີນຈຳນວນນີ້ ຊາດ (Chad) ຊຶ່ງເປັນປະເທດທີ່ບໍ່ມີ ທາງອອກສູ່ທະເລ ເປັນນຶ່ງໃນບັນດາປະເທດທີ່ທຸກຈົນທີ່ສຸດ ຂອງໂລກຈະໄດ້ຮັບ 115 ພັນ 830 ໂດສ, ອີຈິບ (Egypt) ຊຶ່ງເປັນປະເທດ ພັນທະມິດຂອງສະຫະລັດ ທີ່ມີປະຊາກອນ ຫລວງຫຼາຍນັ້ນຈະໄດ້ ຮັບ 3,634,020 ໂດສ ປະເທດກາບົງ (Gabon) ທີ່ເປັນປະເທດ ຜະລິດ ນໍ້າມັນຕັ້ງຢູ່ແຄມຝັ່ງທະເລທາງທິດຕາເວັນຕົກຈະໄດ້ຮັບ 101,790 ໂດສ ແລະ ເ ຄັນຢາ (Kenya) ທີ່ເປັນປະເທດດ່ານໜ້າຢູ່ຝັ່ງທະເລທາງຕາເວັນອອກ ຈະໄດ້ຮັບ 990,990 ໂດສ ການບໍລິຈາກວັກຊີນຟາຍເຊີຣ (Pfizer) ຈະໄປເຖິງບັນດາປະເທດ ເຫຼົ່ານີ້ໃນ ວັນສຸກມື້ອື່ນ ຫຼືວັນເສົາຈະມາເຖິງນີ້ ອີງຕາມເຈົ້າໜ້າທີທຳນຽບຂາວ ຢາວັກຊີນ ດັ່ງກ່າວຕ້ອງໄດ້ສັກ ສອງເທື່ອເພື່ອໃຫ້ມີເຕັມພູມຕ້ານເຕັມສ່ວນ ແລະ ພວກເຈົ້າ ໜ້າທີ່ອາເມຣິກັນໄດ້ສະເໜີວ່າ ກຸ່ມຄົນທີ່ມີຄວາມສ່ຽງສູງແນ່ນອນໃດນຶ່ງຄວນໄດ້ ຮັບການສັກຢາເພີ້ມ ຫລື booster ຂອງ ຢາວັກຊີນດັ່ງກ່າວ ຫຼັງຈາກເຂົາເຈົ້າ ໄດ້ສັກຢານີ້ເຕັມຊຸດໃນຕອນທຳອິດແລ້ວ ການເຄື່ອນໄຫວທີ່ວ່ານີ້ ມີຂຶ້ນພາຍຫລັງການປະກາດໃນຕອນຕົ້ນອາທິດນີ້ ທີ່ເວົ້າວ່າສະ ຫະລັດຈະອະນຸມັດໃຫ້ສະຫະພັນອາຟຣິກາຊື້ຈຳນວນວັກຊີນທີ່ຈັດໄວ້ ໃຫ້ 33 ລ້ານໂດສ ຂອງຢາວັກຊີນໂມເດີນນາ (Moderna) ທີ່ຕ້ອງໄດ້ສັກສອງເທື່ອທີ່ໃນເມື່ອກ່ອນວ່າຈະ ເອົາໄວ້ໃຫ້ໃຊ້ໃນສະຫະລັດນັ້ນ